da en sv da da de de da en sv da da de de da de es da da da da en da da da da da en da da da da da es oc da da da
Hun laver sange om det svære liv og om, at have livsmod.
Liv leves alene og sammen. Det er der hvor Nathalia Flórez er. I livet [...]
I aftenens sidste minutter er en vellykket og sammenhængende debut, der giver lyst til at høre mere Nathalia Flórez, der med ro synger, iført et klædeligt nærvær.
Teksterne er gennemgående uden alder og flere gange undervejs tænker jeg på Janne Mark, som Nathalia Flórez godt kan minde om, når hun synger sangene modent og afklaret [...]
I aftenens sidste minutter – et dansksproget album, der –Flórez’ ungdommelighed taget i betragtning – fremstår overraskende gammel(klog)t, tungt og træt.
Teksterne er mørke, musikken mørk.
Flórez kredser således om temaer som træt- og tristhed, mørke og skygger. Men i momenter heldigvis også tematiskemodsætninger. Genremæssigt tager hun os til grænselandet mellem folkemusikken, vokaljazzen og singer-songwritingen [...]
Med andre ord genremæssigt fascetterede, tekstbaserede frembringelser med musikledsagelse [...]
I den forstand kunne jeg have set albummet for mig, udgivet på Gyldendals Exlibris.
Nils Thorlund / Rootzone (2019)
De blandede rødder går igen i de interessante og varierede melodier, der ligesom teksterne er skabt af Nathalia Flórez selv. Der kan trækkes tråde tilbåde folkemusik, højskoletraditionen, mere fremmed melodik og mere sværtbestemmelige elementer, men på forunderlig vis fremstår melodierne som danske – med alt hvad dansk kan være. Først og fremmest fremstår de dog unikt personlige og i symbiose med teksterne.
Pladens helt store styrke er Nathalia Flórez ́ stemme og inderligt nærværende fremførelser af sine personlige fortællinger. En unik og særdeles smuk stemme med stor spændvidde. Hun formår at variere fra det lavmælt inderlige til det stærkt ekspressive udtryk. Det fremgår markant, at hun mener hvert sunget ord. Også på det punkt ligger modenheden i udtrykket noget over det forventelige for alderen. [...]
De danske tekster er inderlige og personlige fortællinger om venskab og kærlighed. Overordnet om mennesker af betydning for tekstforfatteren. Sligt indhold avler ofte flade fraser og banaliteter.
Det er absolut ikke tilfældet her. Lyrikken viser en modenhed, ligesom i øvrigt melodierne, som peger længere op end Nathalia Flórez ́ indtil nu bare 22 leveår. [...]
Nathalia Flórez rækker en varm hånd ud, og det kan stærkt anbefales at tage imod den.
Støttet af KODA Kultur, Danske Populær Autorer, GRAMEX, Slots & Kulturstyrelsen, Dansk Musiker Forbund, KULTURpuljen, Autor og Dansk-Færøsk Kulturfond
Hjemmeside sponsoreret og udviklet af Casa Grafika, Fanø